title: Maya Danawa
text: Marasa ring angga dahating sakti mawisésa, metu koné loba angkarané, buina Sang Prabu Maya Danawa lémpas tekéning saluiring aji agama. Makasami panjaknyané kanikain, nénten dados nglaksanayang sembah bakti ring Ida Sang Hyang Widhi Wasa. Panjaké wantah subakti ring linggih Sang Prabu Maya Danawa. Irika raris genah-genah suci miwah saluiring tanem tuwuhé ané dadi anggon uparenggan upakara yadnya makasami telas karusak.